ŠIAULIŲ MIESTO SAVIVALDYBĖS TARYBA

SPRENDIMAS

DĖL NEGYVENAMŲJŲ PATALPŲ VILNIAUS G. 100-44, ŠIAULIUOSE, PERDAVIMO PANAUDOS SUTARTIMI ŠIAULIŲ MIESTO VIETOS VEIKLOS GRUPEI

2023 m. rugsėjo 7 d. Nr. T-367

Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 7 punktu, įgyvendindama Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 6 punktą, atsižvelgdama į Šiaulių miesto vietos veiklos grupės 2023-07-17 raštą Nr. SD-017 ir Negyvenamųjų pastatų, patalpų ir statinių skirstymo komisijos 2023-07-31 protokolą Nr. VAK-402, Šiaulių miesto savivaldybės taryba nusprendžia:

1. Perduoti pagal panaudos sutartį ketveriems metams Šiaulių miesto vietos veiklos grupei 99,25 kv. m ploto negyvenamąsias patalpas Vilniaus g. 100-44, Šiauliuose (patalpos unikalus numeris 2995-7018-9013:0045, pažymėtas plane 1A4p, patalpų pirmame aukšte indeksai ir plotai: 44-3 – 59,28 kv. m, 44-2A – 18,72 kv. m, bendras plotas – 78,00 kv. m; 21,25 kv. m bendro naudojimo patalpų indeksai: 44-1, 44-2, 44-4, 44-6, 44-7, 44-8), asociacijos įstatuose numatytai veiklai vykdyti.

2. Įgalioti Šiaulių miesto savivaldybės merą pasirašyti šio sprendimo 1 punkte nurodyto turto perdavimo ir priėmimo aktą ir turto panaudos sutartį.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba bet kuriuose Regionų apygardos administracinio teismo rūmuose.

Savivaldybės meras	Artūras Visockas